CELEX: 32020D1168
Language: hu
Date: 2020-08-06 00:00:00
Title: A Bizottság (EU) 2020/1168 végrehajtási határozata (2020. augusztus 6.) az (EU) 2016/587 végrehajtási határozatnak az egyes alternatív üzemanyagokkal működtethető személygépkocsik fénykibocsátó diódákkal működő hatékony külső járművilágítása tekintetében történő módosításáról (EGT-vonatkozású szöveg)

7.8.2020   
               
               
                  HU
               
               
                  Az Európai Unió Hivatalos Lapja
               
               
                  L 258/27
               
            
         A BIZOTTSÁG (EU) 2020/1168 VÉGREHAJTÁSI HATÁROZATA
         (2020. augusztus 6.)
         az (EU) 2016/587 végrehajtási határozatnak az egyes alternatív üzemanyagokkal működtethető személygépkocsik fénykibocsátó diódákkal működő hatékony külső járművilágítása tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az új személygépkocsikra és az új könnyű haszongépjárművekre vonatkozó szén-dioxid-kibocsátási előírások meghatározásáról, valamint a 443/2009/EK és az 510/2011/EU rendelet hatályon kívül helyezéséről szóló, 2019. április 17-i (EU) 2019/631 európai parlamenti és tanácsi rendeletre (1) és különösen annak 11. cikke (4) bekezdésére,
         mivel:
         
                     (1)
                  
                  
                     2019. november 19-én az FCA Italy S.p.A, a Jaguar Land Rover LTD, az OPEL Automobile GmbH-PSA, az Automobiles Citroen, az Automobiles Peugeot, a PSA Automobiles SA, a Renault, a Škoda Auto a.s és a Ford-Werke GmbH gyártók (a továbbiakban: kérelmezők) a 725/2011/EU bizottsági végrehajtási rendelet (2) 12a. cikke alapján közös kérelmet nyújtottak be az (EU) 2016/587 bizottsági végrehajtási határozat (3) módosítása céljából, hogy a fénykibocsátó diódákkal (LED) működő hatékony külső járművilágításnak az említett határozat általi, innovatív technológiaként történő jóváhagyása terjedjen ki egyes alternatív üzemanyaggal működő személygépkocsik világítására is.
                  
               
                     (2)
                  
                  
                     A kérelmezők konkrétan azt kérték, hogy az (EU) 2016/587 végrehajtási határozat hatálya terjedjen ki a cseppfolyósított szénhidrogéngázzal (LPG), sűrített földgázzal (CNG) vagy etanollal (E85) üzemelő személygépkocsik LED-del működő hatékony külső járművilágítására, és hogy a szén-dioxid-kibocsátás-csökkentés meghatározására szolgáló vizsgálati módszer egyes tényezőit ennek megfelelően igazítsák ki.
                  
               
                     (3)
                  
                  
                     A Bizottság a kérelmet az (EU) 2019/631 rendelet 11. cikkével, a 725/2011/EU végrehajtási rendelettel és az innovatív technológiák jóváhagyásának a 443/2009/EK európai parlamenti és tanácsi rendelet (4) és az 510/2011/EU európai parlamenti és tanácsi rendelet (5) alapján történő kérelmezésére vonatkozó műszaki iránymutatással (2018. júliusi verzió) összhangban értékelte (6).
                  
               
                     (4)
                  
                  
                     Tekintettel arra, hogy az új személygépkocsik egyre nagyobb mértékben használnak LPG-t és CNG-t, helyénvaló egyértelművé tenni, hogy az ilyen üzemanyagokkal működtethető járművekben a hatékony külső LED-világítás használatából eredő szén-dioxid-kibocsátás-csökkentést indokolt innovatív technológiának tulajdonítható szén-dioxid-kibocsátás-csökkentésként figyelembe venni.
                  
               
                     (5)
                  
                  
                     Az LPG- és CNG-üzemű személygépkocsik esetében – néhány üzemanyag-specifikus tényező hozzáadásával – az (EU) 2016/587 végrehajtási határozat mellékletében meghatározott vizsgálati módszer megfelelőnek tekinthető az ilyen üzemanyagokkal működő személygépkocsik LED-es világításából eredő szén-dioxid-kibocsátás-csökkentés meghatározásához.
                  
               
                     (6)
                  
                  
                     Az uniós piac egészén csupán korlátozottan hozzáférhető E85-öt nem szabad megkülönböztetni a benzintől a szén-dioxid-kibocsátás-csökkentés meghatározására szolgáló módszer alkalmazásában.
                  
               
                     (7)
                  
                  
                     Az (EU) 2016/587 végrehajtási határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az (EU) 2016/587 végrehajtási határozat a következőképpen módosul:
            
                        (1)
                     
                     
                        A 2. cikk (1) bekezdése a következőképpen módosul:
                        
                                    a)
                                 
                                 
                                    a bevezető mondat helyébe a következő szöveg lép:
                                    
                                       „A   gyártó kérelmezheti az Egyesült Nemzetek Európai Gazdasági Bizottsága 101. előírása 8. melléklete 5.3.2. szakasza 3. pontjának megfelelő, belső égésű motorral felszerelt M1 kategóriájú járművekben és nem külső feltöltésű M1 kategóriájú hibrid hajtású elektromos járművekben – köztük a benzin vagy a gázolaj mellett cseppfolyósított szénhidrogéngázzal (LPG), sűrített földgázzal (CNG) vagy etanollal (E85) is működtethető járművekben – való alkalmazásra szánt egy vagy több külső LED-világításnak köszönhető szén-dioxid-kibocsátás-csökkentés minősítését, amennyiben a járművek az alábbi LED-lámpák egyikével vagy azok kombinációjával vannak felszerelve:”;
                                    
                                 
                              
                                    b)
                                 
                                 
                                    a második albekezdésben a 9. cikk (1) bekezdésére való hivatkozás helyébe a „9. cikke (1) bekezdésének a) pontjában” szöveg lép.
                                 
                              
                  
                        (2)
                     
                     
                        A 3. cikk a következő, (3) és (4) bekezdéssel egészül ki:
                        
                           „(3)   Amennyiben a hatékony külső LED-világítás kettős üzemű vagy rugalmas üzemanyag-felhasználású járműbe van beszerelve, a jóváhagyó hatóság a következőképpen rögzíti a szén-dioxid-kibocsátás-csökkentést:
                           
                                       a)
                                    
                                    
                                       a benzinnel és gáz-halmazállapotú üzemanyaggal működő, kettős üzemű járművek esetében az elért szén-dioxid-kibocsátás-csökkentés értéke az LPG vagy a CNG tekintetében;
                                    
                                 
                                       b)
                                    
                                    
                                       a benzinnel és E85-tel működő, rugalmas üzemanyag-felhasználású járművek esetében az elért szén-dioxid-kibocsátás-csökkenés értéke a benzin tekintetében.
                                    
                                 
                        
                           (4)   A 2020. december 31-ig a 19-es ökoinnovációs kód alapján elszámolt szén-dioxid-kibocsátás-csökkentés kizárólag a gyártók átlagos fajlagos kibocsátásának kiszámítása céljából vehető figyelembe.”
                        
                     
                  
                        (3)
                     
                     
                        A melléklet a következőképpen módosul:
                        
                                    a)
                                 
                                 
                                    a 2. pont a következőképpen módosul:
                                    
                                                i.
                                             
                                             
                                                a CF bejegyzés helyébe a következő szöveg lép:
                                                „CF – az átváltási tényező a 3. táblázat meghatározása szerint”;
                                             
                                          
                                                ii.
                                             
                                             
                                                a VPe bejegyzés helyébe a következő szöveg lép:
                                                „VPe – a tényleges energiafogyasztás a 2. táblázat meghatározása szerint”;
                                             
                                          
                              
                                    b)
                                 
                                 
                                    a 6. pontban a VPe bejegyzés és a 2. táblázat, valamint a CF bejegyzés és a 3. táblázat helyébe a következő szöveg lép:
                                    „VPe: tényleges energiafogyasztás a 2. táblázat meghatározása szerint
                                    
                                       2. táblázat
                                    
                                    
                                       Tényleges energiafogyasztás
                                    
                                    
                                                Motortípus
                                             
                                             
                                                Tényleges energiafogyasztás (VPe) [l/kWh]
                                             
                                          
                                                Benzin-/E85-üzemű motor
                                             
                                             
                                                0,264
                                             
                                          
                                                Benzin-/E85-üzemű turbófeltöltős motor
                                             
                                             
                                                0,280
                                             
                                          
                                                Dízelmotor
                                             
                                             
                                                0,220
                                             
                                          
                                                LPG-üzemű motor
                                             
                                             
                                                0,342
                                             
                                          
                                                LPG-üzemű turbófeltöltős motor
                                             
                                             
                                                0,363
                                             
                                          
                                                 
                                             
                                             
                                                Tényleges energiafogyasztás (Vpe) [m3/kWh]
                                             
                                          
                                                CNG-üzemű motor (G20)
                                             
                                             
                                                0,259
                                             
                                          
                                                CNG-üzemű (G20) turbófeltöltős motor
                                             
                                             
                                                0,275
                                             
                                          CF: átváltási tényező a 3. táblázat meghatározása szerint
                                    
                                       3. táblázat
                                    
                                    
                                       Üzemanyag-átváltási tényező (CF)
                                    
                                    
                                                Az üzemanyag típusa
                                             
                                             
                                                Átváltási tényező (CF) [g CO2/l]
                                             
                                          
                                                Benzin-/E85-üzemű motor
                                             
                                             
                                                2 330 
                                             
                                          
                                                Dízelmotor
                                             
                                             
                                                2 640 
                                             
                                          
                                                LPG-üzemű motor
                                             
                                             
                                                1 629 
                                             
                                          
                                                 
                                             
                                             
                                                Átváltási tényező (CF) [g CO2/m3]
                                             
                                          
                                                CNG-üzemű motor (G20)
                                             
                                             
                                                1 795 ”
                                             
                                          
                              
                  
         
            2. cikk
            Ez a határozat az Európai Unió Hivatalos Lapjában való kihirdetését követő huszadik napon lép hatályba.
         
         
            Kelt Brüsszelben, 2020. augusztus 6-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 111., 2019.4.25., 13. o.
         
         
            (2)  A Bizottság 725/2011/EU végrehajtási rendelete (2011. július 25.) a 443/2009/EK európai parlamenti és tanácsi rendelet alapján a személygépkocsik szén-dioxid-kibocsátásának csökkentésére szolgáló innovatív technológiák jóváhagyási és minősítési eljárásának megállapításáról (HL L 194., 2011.7.26., 19. o.).
         
            (3)  A Bizottság (EU) 2016/587 végrehajtási határozata (2016. április 14.) a 443/2009/EK európai parlamenti és tanácsi rendelet alapján a fénykibocsátó diódákkal működő hatékony külső járművilágításnak a személygépkocsik szén-dioxid-kibocsátásának csökkentésére szolgáló innovatív technológiaként történő jóváhagyásáról (HL L 101., 2016.4.16., 17. o.).
         
            (4)  Az Európai Parlament és a Tanács 443/2009/EK rendelete (2009. április 23.) a könnyű haszongépjárművek szén-dioxid-kibocsátásának csökkentésére irányuló közösségi integrált megközelítés keretében az új személygépkocsikra vonatkozó kibocsátási követelmények meghatározásáról (HL L 140., 2009.6.5., 1. o.).
         
            (5)  Az Európai Parlament és a Tanács 510/2011/EU rendelete (2011. május 11.) az új könnyű haszongépjárművekre vonatkozó kibocsátási követelményeknek a könnyű haszongépjárművek CO2-kibocsátásának csökkentésére irányuló uniós integrált megközelítés keretében történő meghatározásáról (HL L 145., 2011.5.31., 1. o.)
         
            (6)  https://circabc.europa.eu/sd/a/a19b42c8-8e87-4b24-a78b-9b70760f82a9/July%202018%20Technical%20Guidelines.pdf